recursal/SuperWikiNEXT-32B huggingface dataset:
**Intersputnik** er en internasjonal satellittkommunikasjonsorganisasjon grunnlagt 15. november 1971 i Moskva av Sovjetunionen og åtte andre land tilhørende østblokken; Polen, Tsjekkoslovakia, DDR, Ungarn, Romania, Bulgaria, Mongolia og Cuba. Målet var og fortsetter å være utvikling og bruk av kommunikasjonssatellitter. Organisasjonen ble skapt som svar på Intelsat. I 2008 hadde organisasjonen 25 medlemsland, deriblant Tyskland.

Intersputnik er i dag en kommersielt innrettet organisasjon og opererer tolv satellitter i bane og 41 mottagere. I juni 1997 grunnla Intersputnik Lockheed Martin Intersputnik (LMI) sammen med amerikanske Lockheed Martin, som bygger og opererer satellitter med samme navn.

Medlemsland
-----------

 

|  |  |  |
| --- | --- | --- |
| * Afghanistans flagg Afghanistan
* Aserbajdsjans flagg Aserbajdsjan
* Bulgarias flagg Bulgaria
* Belarus’ flagg Belarus
* Tsjekkias flagg Tsjekkia
* Georgias flagg Georgia
* Indias flagg India
* Jemens flagg Jemen
* Nord-Koreas flagg Nord-Korea
* Kasakhstans flagg Kasakhstan
* Kirgisistans flagg Kirgisistan
* Cubas flagg Cuba
* Laos’ flagg Laos

  | * Mongolias flagg Mongolia
* Tysklands flagg Tyskland (Som legal etterfølger til DDR)
* Nicaraguas flagg Nicaragua
* Polens flagg Polen
* Romanias flagg Romania
* Russlands flagg Russland
* Syrias flagg Syria
* Tadsjikistans flagg Tadsjikistan
* Turkmenistans flagg Turkmenistan
* Ukrainas flagg Ukraina
* Ungarns flagg Ungarn
* Vietnams flagg Vietnam

  | 
  |

Se også
-------

* Eutelsat
* Inmarsat
* Intelsat
* SES S.A.
* Kommunikasjonssatellitt

Eksterne lenker
---------------

* Offisielt nettsted Rediger på Wikidata

* (en) Intersputnik – kategori av bilder, video eller lyd på Commons Rediger på Wikidata
* Arkivert 11. juli 2007 hos Wayback Machine.
* 
* 
* 

|  |  |
| --- | --- |
| Oppslagsverk/autoritetsdata | Store norske leksikon
 |
**Forus** er et område og gårdsnavn i Stavanger. Forus var opprinnelig bare navnet på en mindre, østre del av området, men i hundreåret etter tørrleggingen av Stokkavatnet sørvest for Forus, har navnet blitt tatt i bruk stadig lengre vestover mot Sola og sørover mot Sandnes. I nyere tid har navnet også blitt tatt i bruk for et område på Røyneberg i Sola, som en følge av at Forus flyplass strakk seg dit. 

Området utgjør sørligste del Stavanger kommune, og grenser i sør mot Stokka og Lura i Sandnes, i nord/vest mot Jåttå, Godeset og Gausel, i vest mot Røyneberg og Skadberg i Sola og i øst mot Gandsfjorden. På Forus finnes en større del av Forus Næringspark i vest, avgrenset av E39. Øst for denne fortsetter mindre tett næringsbebyggelse, og riksvei 44 og Jærbanen passerer området. Forus hadde tidligere stoppested langs jernbanen.

* Forusbeen går mellom Forus i Stavanger og Stangeland i Sola (Fylkesvei 443 (Rogaland)) Foto: J. Ådnanes, 2007Forusbeen går mellom Forus i Stavanger og Stangeland i Sola (Fylkesvei 443 (Rogaland)) Foto: J. Ådnanes, 2007
* Forus gjenvinningsstasjon IVAR  Foto: J. Ådnanes, 2006Forus gjenvinningsstasjon IVAR  Foto: J. Ådnanes, 2006
* Hovedbygget (P3) ved Forus videregående skole  Foto: 2008Hovedbygget (P3) ved Forus videregående skole  Foto: 2008
* Forus Travbane under Forus Open i Stavanger 2008  Foto: Jarle VinesForus Travbane under Forus Open i Stavanger 2008  Foto: Jarle Vines

Referanser
----------

1. ↑  Aksel Eggebø (1992). *Vatnet som blei by*. Sandnes. s. 9. ISBN 8299250919.

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames
 |
Alle flyttbare innretninger på sjøen i Norge herunder en flyterigg er betegnet som ett skip og underlagt

forskrift om tilsyn og sertifikat for norske skip og flyttbare innretninger. Det stilles blandt annet krav til at riggen

og dens systemer gjennomgår omfattende kontroll og vedlikehold i forbindelse med 5-års klassing (engelsk: Special Periodic Survey,SPS), dette

bidrar til videre trygg og effektiv drift for 5 nye år fram til neste klassing.

  

Flyterigger er registrert, som alle andre skip i et nasjonalt skipsregister. Rigger som skal drive med

petroleumsvirksomhet på norsk sokkel må ha en samsvarsuttalelse (SUT) fra Petroleumstilsynet

(PTIL). For å få SUT må riggen tilfredsstille en rekke krav i henhold International Maritime

Organization (IMO) som regulerer den internasjonale maritime virksomheten. I tillegg skal riggen

ha godkjente maritime sertifikater fra respektiv flaggstat.

I Norge er det Sjøfartsdirektoratet (SDIR) som er ansvarlig for fartøy med norsk flagg og utenlandske

fartøy i norske farvann.

* SDIR har ansvar for alt det maritime som skrog, framdriftsmaskineri og sikkerhetssystemer
* PTIL har ansvar for alt boreteknisk utstyr

SDIR og PTIL tillater rigg-selskapene å benytte seg av anerkjente klasse-selskap for å sørge for at

regler og standarder ivaretas. I norsk farvann er det DNV GL, ABS og LR som er godkjente som klasseselskap.

  

Klassing av rigger gjøres for å sikre at riggen samt alt dens tilhørende utstyr er i stand til trygg og

effektiv drift fram til neste klassing. Videre stilles det krav fra forsikringsselskap at riggen skal være

klasset om forsikringsselskapet skal dekke eventuelle skader. Klassing er også et viktig argument for å

forhandle fram kontrakter med lisensinnehaver (operatør selskap) da en klasset rigg er indikasjon på mer oppetid som

igjen fører til en totalt sett mer effektiv brønn.

  

Klassing av de forskjellige utstyrene ombord deles ofte inn i ulike disipliner:

* Marine (skrog, sikkerhetsutstyr, fremdrift etc.)
* Boreutstyr
* Electro & Instrument
* Subsea / well control equipment/ BOP

Hvor hver av disse disiplinene har ulike krav og regelverk å forholde seg til.
Alef-null, det minste endelige kardinaltalet.
**Kardinaltall** (fra latin *cardinalis*, «viktigst, fremste, vesentlig») eller **grunntall** er tall som brukes til å angi størrelsen på en mengde. En slik størrelse kalles kardinalitet.

Dersom det eksisterer en bijeksjon mellom to mengder har de samme kardinalitet. For å finne størrelsen på en mengde forsøker man ofte å finne en bijeksjen til en mengde med en allerede kjent kardinalitet. Kardinaltallene er en utvidelse av de naturlige tallene og inneholder i tillegg de uendelige kardinaltallene (Alef-tall).

For å håndtere tilfellet med uendelige mengder, har de uendelige kardinaltallene blitt introdusert, som ofte er betegnet med den hebraiske bokstaven ℵ (alef) merket med underskrift som indikerer deres rangering blant de uendelige kardinalene. Den første av disse er kardinaltall א0, som viser til kardinaliteten til mengden av alle de naturlige tallene. Det er en transfinitt rekke av kardinaltall: 

{\displaystyle 0,1,2,3,\ldots ,n,\ldots ;\aleph \_{0},\aleph \_{1},\aleph \_{2},\ldots ,\aleph \_{\alpha },\ldots .\ }
For en endelig mengde er kardinaliteten lik mengden element i mengden, og to mengder med samme kardinalitet, har like mange element. Uendelige eller transfinitte mengder har uendelig kardinaltal, og for desse er det utviklet en egen matematisk teori.

Kardinaltallene ble innført av den tyske matematikeren Georg Cantor (1845-1918), som grunnla den moderne mengdelæren. htjjkcedoivgeryblplkuykhnigbklhhjuhcrvjøijh hjkghsliuiytbhhukg

Referanser
----------

1. ↑  «cardinal (adj.)», *Online Etymology Dictionary*
2. ↑  «kardinaltall», *NAOB*
3. ↑  «Mengdelære og kardinaltall», Institutt for biovitenskap, Universitetet i Oslo

Eksterne lenker
---------------

* (en) Cardinal numbers – kategori av bilder, video eller lyd på Commons Rediger på Wikidata
* (en) Eric W. Weisstein, *Cardinal number* i MathWorld.
* «Georg Ferdinand Ludwig Philipp Cantor», *Matematikk.org*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** MathWorld **·** NKC
 |
**Bernhard Hansen** (født 1818 i Drammen, død 27. mai 1903 i Haugesund) var en av den norske thranittbevegelsens sentrale ledere, og en nær medarbeider av Marcus Thrane.

Hansen hadde sin oppvekst i Drammen, men begynte rett etter konfirmasjonen i murerlære i Christiania. I 1849 kom han i kontakt med tranittbevegelsen, på et av Thranes arbeidermøter. Samme året stiftet han Pipervigens Arbeiderforening, etter oppfordring fra Thrane selv.

Da Thrane året etter fikk etablert et sentralstyre på 14 mann var Hansen blant dem. Han deltok også på det første landsarbeidermøtet, avholdt på Bygdøy i august samme år. Der representerte han Christiania-arbeiderne. På denne tiden framsto han som en belest og talefør lederskikkelse. I bevegelsens sterke vekstperiode i 1850 reiste Hansen rundt som dens første lønnede agitator. Han stiftet en rekke foreninger, og flere grodde fram på plasser han hadde besøkt. 

I 1851 slo imidlertid øvrigheten til mot bevegelsen. 7. juli ble Hansen arrestert, sammen med blant andre Theodor Abildgaard, Thrane selv og andre ledere. Hansen ble sluppet ut etter kort tid, og redigerte deretter noen nummer av bevegelsens avis, *Arbeider-Foreningernes Blad*. Han ble imidlertid arrestert igjen i september samme år, og nå varte fengselsoppholdet til sammen seks år.

Da han ble sluppet ut begynte han på nytt innen murerhåndverket. Han livnæret seg ved å reise rundt å ta det arbeid som bød seg. Hansen endte til slutt som fattiglem på gården Førre ved Haugesund. I 1897 tok personer i Rogalands arbeiderbevegelse initiativ for å hjelpe ham, og fra 1900 fikk han en månedlig pensjon fra Arbeiderpartiet.

Referanser
----------

1. 1 2   Norsk biografisk leksikon, nbl.snl.no[Hentet fra Wikidata]

Eksterne lenker
---------------

* Om Bernhard Hansen i Norsk biografisk leksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon
 |
**Norgesmesterskapet i svømming** har blitt arrangert i regi av Norges Svømmeforbund hvert år siden 1911,
bare avbrutt i 1914 og 1940-45 på grunn av de to verdenskrigene.

Norges Svømmeforbund ble stiftet i 1910. Det første norgesmesterskapet ble avholdt i Stavanger i 1911 med følgende øvelser:
100 meter, 400 meter og 1000 meter frisvømming, 200 meter brystsvømming, 100 meter ryggsvømming, 30 meter undervannssvømming, 
dykking, rette stup, varierende stup, kunstsvømming og vannpolo. Dessuten følgende øvelser for kvinner: 100 meter frisvømming, 50 meter ryggsvømming, kunstsvømming og rette stup.

Dykking, undervannssvømming og kunstsvømming gikk etterhvert ut av NM-programmet, mens nye øvelser og distanser kom til.

**NM i stup** og **vannpolo** ble lenge arrangert sammen med NM i svømming, siden alle disse grenene sorterte under Norges Svømmeforbund.

NM i svømming ble delt i to, innendørs og utendørs, i 1961. I 1977 skiftet mesterskapene navn til hhv. NM kortbane (25-metersbasseng) og NM langbane (50-metersbasseng). I det siste har NM kortbane blitt arrangert i mars/april hvert år, mens NM langbane arrangeres i juli.

Det er verd å merke seg at det første svømme-NM i 1911 også hadde øvelser for kvinner. Dette gjorde at svømming var
en av meget få idretter som kvinner kunne utøve allerede på denne tiden. Til sammenligning slapp kvinner til i NM i friidrett først i 1947, på ski i 1954 og i fotball i 1978.

Kilder
------

* Ragnar Wold (1960): *Sol - luft - vann : Norges svømmeforbund gjennom femti år 1910-1960*.

| * v
* d
* r
Norgesmesterskapet i svømming |
| --- |
| NM | 
* 1911
* 1912
* 1913
* (1914 ikke arrangert)
* 1915
* 1916
* 1917
* 1918
* 1919
* 1920
* 1921
* 1922
* 1923
* 1924
* 1925
* 1926
* 1927
* 1928
* 1929
* 1930
* 1931
* 1932
* 1933
* 1934
* 1935
* 1936
* 1937
* 1938
* 1939
* (1940–45 ikke arrangert)
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960

 | Norges flagg  |
| Innendørs | 
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976

 |
| Utendørs | 
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976

 |
| Kortbane | 
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* (2020 avlyst)
* 2021
* 2022
* 2023

 |
| Langbane | 
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* (2020 avlyst)
* 2021
* 2022
* 2023

 |
**Østmarka Orienteringsklubb** er en orienteringsklubb som hovedsakelig holder til i Skedsmo, Rælingen og Lørenskog. Østmarka OK ble dannet etter en sammenslåing av klubbene O-52 og Rælingen OK i 1998. Østmarka OK har svært stor aktivitet i aldersgruppene 5-15 år, men har også et godt miljø på juniornivå. Terje Linløkken har vært leder i klubben de siste årene. 

Østmarka OK stiller aktivt på o-løp gjennom både sommer- og vinterhalvåret. Blant annet var klubben den med flest deltakere under 16 år på Blodslitet og 15-stafetten i 2015. Samtidig reiser klubben på ferieløp i mange forskjellige land i gjennom hele året, hvor mulighetene for å reise med familien settes i sentrum. Klubben har mange familier med løpere i flere generasjoner som stiller på trening ukentlig. I tillegg stiller klubben opp på store internasjonale stafetter som 10-mila og 25-manna i Sverige, Jukola i Finland og NM hvor ungdom, junior, senior og veteranløpere deltar. 

Orienteringsmiljøet er kjent for et godt miljø, hvor Østmarka OK er blant dem. Klubben har løpere på alle nivåer som møter på trening to ganger i uken. Klubbtreningene har hovedsakelig treninger på tirsdager og onsdager, pluss 1-2 løp i helgene. Her kommer mellom 10-80 løpere fra klubben. Blant disse finner man mosjonister som går turer i skogen, ungdommer som løper fordi det er sosialt og gøy, og løpere som satser på topp nasjonalt nivå. Fra og med 2017-sesongen vil det stille juniorer på alle Norgescup- og NM løpene. 

Flere ganger verdensmester i orientering, Olav Lundanes, representerte klubben da han konkurrerte i juniorklassen.

Kjente tidligere løpere
-----------------------


|  |
| --- |
| 
* Norges flagg Olav Lundanes flere ganger verdensmester
* Norges flagg Tore Sagvolden flere ganger verdensmester i stafett, og medaljevinner i VM

 |

Eksterne lenker
---------------

* Klubbens nettsider
* 
* 

|  |  |
| --- | --- |
| Oppslagsverk/autoritetsdata | VIAF
 |
**Kåre Sigvald Fuglseth** (født 1959) er en norsk religionsviter og professor ved Universitetet i Nordland.

Kåre Fuglseth kommer fra Ålesund. Han ble *cand. philol.* fra Universitetet i Trondheim i 1988. Han var ansatt ved Universitetet i Trondheim fra 1990 til 1997 og ved Høgskulen i Volda fra 1997 til 1999. Fra 1999 var han ansatt ved lærerutdanninga i Bodø. Han ble *dr. art.* i kristendomskunnskap ved NTNU i 2002, med en avhandling om Johannesevangeliet. I 2008 ble han ansatt som professor i fagdidaktikk ved Universitetet i Nordland. I tillegg var han professor II ved Høgskolen i Sør-Trøndelag fra 2011 til 2013. Fra 2011 har han vært prodekan ved Profesjonshøgskolen under Universitetet i Nordland.

Fuglseth har arbeidet med den gresk-jødiske filosofen Filon fra Aleksandria, og med RLE-faget i norsk skole.

Referanser
----------

1. ↑   oppført som Kåre Sigvald Fuglseth, catalogo.pusc.it[Hentet fra Wikidata]
2. ↑   BnFs generelle katalog, catalogue.bnf.fr, besøkt 27. mars 2017[Hentet fra Wikidata]

Eksterne lenker
---------------

* (no) Publikasjoner av Kåre Fuglseth i BIBSYS
* Beskrivelse av doktorgradsavhandlingen ved NTNU

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Studieforbundet Livslang Læring er et rendyrket studieforbund. All kursvirksomhet foregår i medlemsorganisasjonene. Den kursvirksomheten som tidligere var en del av Studieforbundet Folkeuniversitetet, er overtatt av Studieorganisasjonen Folkeuniversitetet. Studieorganisasjonen Folkeuniversitetet er en medlemsorganisasjon på lik linje med Studieforbundets øvrige 20 medlemsorganisasjoner.

Studieforbundet skal fremme livslang læring og likestilling i adgang til kunnskap, innsikt og ferdigheter. Studieforbundet skal på demokratisk vis fremme likeverd i forhold til kjønn, etnisitet og utdannelsesbakgrunn, uavhengig av livssyn og politisk oppfatning.

Studieforbundet er ett av fire studieforbund som fortsatt er tilknyttet Kunnskapsdepartementet. De andre er AOF, Akademisk Studieforbund og studieforbundet Næring og Samfunn.

Historie
--------

Studentersamfundets Fri Undervisning ble opprettet i 1864 i Oslo. Formålet var å la mennesker utenfor det akademiske miljøet ta del i den kunnskap som fantes i universitetsmiljøet i Oslo. Senere kom Bergen og Trondheim til, og Norske Studenters Friundervisning ble stiftet i 1948 som landssammenslutning.

Fra universitetsbyene spredte virksomheten seg til mindre byer og tettsteder. I 1965 ble navnet endret til Folkeuniversitetet, et navn som hadde vært brukt i Danmark om tilsvarende åpne undervisningstilbud i lengre tid.

1977-2018
---------

Lov om voksenopplæring – etablering av Studieforbundet Folkeuniversitetet 

I 1997 trådte verdens første voksenopplæringslov i kraft. Myndighetene ønsket at organisasjoner skulle slutte seg sammen i studieforbund, og ga løfte om et særskilt pedagogisk tilskudd til alle.   

Som en konsekvens av dette inviterte Folkeuniversitetet andre organisasjoner til å bli medlem og dannet Studieforbundet Folkeuniversitetet. På slutten av 70 tallet hadde ti organisasjoner takket ja. Tre av dem; Acem studieorganisasjon, Mental Barnehjelp – som nå heter Organisasjonen Voksne for Barn – og Norske Fysioterapeuters forbund er fortsatt medlem.

2019 –
------

Fram til 2019 besto Studieforbundet Folkeuniversitetet av 23 medlemsorganisasjoner og sju selvstendige Folkeuniversitetsregioner. I 2019 besluttet landsmøtet at Folkeuniversitetsregionene skulle gå sammen til én organisasjon: Studieorganisasjonen Folkeuniversitetet. Studieorganisasjonen skilte lag fra Studieforbundet Folkeuniversitetet og ble medlem i Studieforbundet på lik linje med alle de andre medlemsorganisasjonene.  

Etter denne delingen ble det foretatt et navneskifte for Studieforbundet. Årsmøtet i 2021 vedtok derfor å skifte navn til Studieforbundet Livslang Læring.

Eksterne lenker
---------------

* Studieforbundet Livslang Læring
Gilead-fjellet (dagens Jalʻād), Jordan
**Gilead** (hebraisk: גִּלְעָד, *Gilʻad*, i betydningen *Vitnebyrdets røys*) er et større fjellrikt område øst for Jordanelven i dagens Jordan. I utgangspunktet sikter det til landområdet nord og sør for Jabbok. I Bibelen blir imidlertid navnet brukt om hele det israelittiske området øst for Jordanelven, som omfattet Gad, Ruben og halve Manasse stamme. 

På arameisk er det også referert til som *Yegar-Sahadutha*, som har den samme meningen som på hebraisk grunnet dens bergrike karakter. I den norske oversettelsen i *Første mosebok* kalles det for «Gilead-fjellet».

Gilead befant seg mellom elvene Arnon og Jarmuk, og mellom områdene Basan og Moab. Dette var et skogkledd område som var velegnet for fehold. Den handelsveien som kalles Kongeveien gikk fra nord til sør i landområdet.

Ifølge *Første mosebok* 31:47-48 møttes Jakob og Laban der og inngikk en avtale. Det står at de kalte stedet Galed, som betyr «vitnesbyrdets røys».

Gilead er også navnet i det framtidige kristenekstremistiske USA i serien «The Handmaid’s Tale».

Referanser
----------

1. ↑  Genesis 31:48, hebraisk tekst med engelsk oversettelse: «And Laban said: 'This heap is witness between me and thee this day.' Therefore was the name of it called Galeed;»
2. ↑  Nettbibelen: Første mosebok 31:45-48: *Da tok Jakob en stein og reiste den som en støtte. Og han sa til slektningene sine: «Sank sammen stein!» Så tok de steiner og laget en røys, og de holdt måltid der ved røysen. Laban kalte den Jegar-Sahaduta, og Jakob kalte den Gal-Ed. Laban sa: «Denne røysen skal i dag være vitne mellom meg og deg.» Derfor kalte de den Gal-Ed.*
3. ↑  Nettbibelen: Første mosebok 31:21
4. ↑  Nettbibelen: Første mosebok 31:47-48

|  |  |
| --- | --- |
| Oppslagsverk/autoritetsdata | Store norske leksikon
 |
**Rosenholm Campus** er et kontorkompleks i Nordre Follo, oppført 1986 som hovedkontor for IBM og tegnet av Geir Grung. Bygget er på 43.000 m2. Ved oppføringen ble det regnet som et sin tids mest moderne og særpregede bygg i Norge. Bygget består av 10 trekantede moduler forbundet av to innvendige gateløp dekket av et stort glasstak. I kjelleren er det et datasenter på 2000 m2. Fra 2007 er anlegget eid av Aspelin Ramm, som i perioden 2008-2012 har rehabilitert og fornyet bebyggelsen. Arkitekt for rehabiliteringen Schmidt hammer lassen architects.

Det er (per 2023) 163 bedrifter som leier arealer i bygget, blant leietagerne:

* Handelsbanken
* IBM
* Samlerhuset
* Lenovo
* Byggmakker
* AT&T
* Mekonomen
* Brdy

Referanser
----------

1. 1 2 3  Hjetland, Nikolai (19. juli 2023). «(+) Rosenholm Campus huser hele 163 bedrifter». *www.oavis.no*. Besøkt 24. september 2023.
2. ↑  «Det nye Norge: Morgendagens arbeidsliv i gårsdagens bygg». *e24.no*. 25. juli 2017. Besøkt 24. september 2023.
3. 1 2  «Rosenholm Campus». *www.bygg.no* **(norsk)**. 3. mai 2011. Besøkt 24. september 2023.
4. ↑  Stubberudlien, Yana (2. mars 2022). «Fikk over 30 nye leietakere i fjor». *www.oavis.no*. Besøkt 24. september 2023.

Eksterne lenker
---------------

* (no) Offisielt nettsted Rediger på Wikidata
***Elemental: Fallen Enchantress*** er et turbasert strategispill utviklet og utgitt av Stardock for Microsoft Windows i 2012. I mai 2013 kom utvidelsen *Fallen Enchantress: Legendary Heroes*.

Spillet
-------

*Elemental: Fallen Enchantress* har en kampanjemodus og en modus med selvstendige spill i en tilfeldig generert verden. Spilleren kontrollerer en forhåndsdefinert hersker over en bestemt kultur, eller spilleren kan definere sin egen hersker og kultur. Spillet vinnes ved erobring, å utføre et mester-oppdrag (som er å drepe en spesiell drage), eller å bli magisk overlegen alle andre ved å kaste en spesiell magisk besvergelse.

Spillet er et 4x-spill så man må utforske verden og grunnlegge nye bosetninger som vokser med tiden. Byene kan bidra til forskning og økonomi, bygge soldater, bygge nye bygninger, eller bygge ut ressursene i området rundt byen. Forskningen er delt i tre uavhengige teknologitrær: *civilization*, *warfare* og *magic*.

Man kan også rekruttere helter som kan gå på farlige oppdrag eller lede armer i krig. De militære enhetene kan tilpasses ut fra hvilke våpen og rustninger man til en hver tid har utviklet.

Verden er magisk, og farlige monstre finnes nesten over alt. Mana er en ressurs som magikere kan bruke for å gi dem krefter, enten ut fra elementene eller liv og død, avhengig av magikerens kunnskaper.

Utvikling og utgivelse
----------------------

Etter en mislykket lansering av *Elemental: War of Magic* i 2010 bestemte Stardock å gi registrerte kjøpere av spillet en gratis utgave av *Fallen Enchantress*. Spillet hadde Brad Wardell, også kjent som "frogboy" som produsent og Derek Paxton kjent som "Kael", som sjefsdesigner..

Mottagelse
----------

Spillet fikk i stor grad gode kritikker, og har 78 som score hos metacritic  og 75,77% hos gamerankings.

Referanser
----------

1. ↑   Humble Store[Hentet fra Wikidata]
2. ↑  «The Lore of Elemental is now available online». 25. oktober 2012.
3. ↑  «Spellbook».
4. ↑  Magisk strategi i Elemental: Fallen Enchantress Joachim Froholt, 10. okt. 2012
5. ↑  «FE\_manual.pdf» (PDF).
6. ↑  Elemental: Fallen Enchantress metacritic (03.04.16)
7. ↑  Elemental: Fallen Enchantress gamerankings (03.04.16)

Eksterne lenker
---------------

* (en) *Elemental: Fallen Enchantress* på Steam Rediger på Wikidata

* (en) *Elemental: Fallen Enchantress* hos MobyGames Rediger på Wikidata

Portal: Videospill
Å etterlate kontanter på et kafébord er en vanlig måte å gi drikkepenger til servitøren.
**Drikkepenger**, gjerne forkortet **driks**, også omtalt som **tips**, er ekstra betaling for en ytt tjeneste, eksempelvis til en servitør, sjåfør eller tjener.

Drikkepenger betyr i egentlig forstand penger til å drikke for. Alminneligvis menes en pengegave til en person i en underordnet stilling som belønning eller godtgjørelse for utvist tjeneste eller et arbeide som ikke betales med avtalt lønn, eller som tillegg til det bestemte vederlag.

Drikkepenger er en gammel tradisjon som har sitt opphav i at den som hadde fått en tjeneste utført av noen som var fattigere gav en slant til den som hadde gjort jobben, slik at personen skulle kunne drikke en skål til ære (eller ønsket om god helse) for den som var blitt betjent.

I restauranter pleier drikkepengene å gis i form av mynt eller sedler på bordet etter at regningen er betalt og eventuelle vekslepenger mottatt. Alternativt kan en ofte betale drikkepenger med betalings- eller kredittkort, da angis summen i et særskilt felt på kvitteringen.

I Danmark har drikkepenger siden 2. oktober 1969 vært en integrert del av regningen på hoteller, restauranter, barer, kafeer, drosjer og så videre. Det forhindrer ikke gjester å gi ytterlige penger. Der er ikke noe lovgrunnlag omkring betaling av drikkepenger. Det nærmeste en kan komme er markedsføringsloven, som påbyr næringsdrivende å skilte med deres priser inklusive moms og avgifter, eksempelvis service. Drikkepenger anføres således som «service» og er innregnet med 15 prosent av prisen. Internt i firmaet må man så ha avtaler om fordelingen av pengene. Mottakeren av drikkepenger (utover de 15 prosent service) skal i Danmark selv oppgi inntekten til skattemyndighetene som ekstrainntjening.

Også i Norge må arbeidsgiveren eller den ansatte selv oppgi drikkepenger til skattemyndighetene.

I mange land utgjør drikkepenger hovedparten av det de ansatte i turistindustrien skal leve av. Det inkluderer USA og Canada. Der forventes man gi drikkepenger, ellers har man ikke betalt riktig.

Se også
-------

* Provisjon

Fotnoter
--------

**Type numrering**
1. ↑  kommer via dansk fra tysk *Trinkgeld*, som kommer fra latin *bibalia*
2. ↑  fra svensk *dricks,* forkortelse for *drickspenningar*

Referanser
----------

1. ↑  Odricks?
2. ↑  Etikettspalten: Att ge dricks är trevligt men frivilligt
3. ↑  Tips (drikkepenger)

Eksterne lenker
---------------

* Skat.dk Arkivert 10. november 2017 hos Wayback Machine. – Den juridiske vejledning 2013-2. C.A.3.3.2 Drikkepenge
* DRC – Danmarks Restauranter og Cafeer – Om drikkepenge
* Ordbog over det danske sprog – Opslaget *Drikkepenge*

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BBC Things
 |
«Shy Guy» har flere betydninger.

**Shy Guy**, kjent som **Hey-Ho** (ヘイホー, *Heihō*) i Japan, er en maskert figur som bærer en kappe som vanligvis er rød; variant Shy Guys er ofte betegnet med en annen farget kappe. Shy Guyene er en av de få fiktive artene i serien som debuterte i et non-Mario-spill, *Yume Kōjō: Doki Doki Panic*, som ble rebranded som den nordamerikanske og den europeiske versjonen av *Super Mario Bros. 2*. De vises også i Mario Party-serien, Mario vs Donkey Kong-serien, og flere sportsspill i Mario- serien, blant annet spill, selv om de spiller en stor rolle som standardfiender i mange Yoshi-spill. I Mario Kart-serien viste Shy Guys på ulike kurs og som spillbar sjåfør. En Shy Guy vises i *Super Mario Maker* som en opplåsbar Mystery Mushroom kostyme, med sitt utseende basert på *Super Mario Bros. 2*.

Det er mange forskjellige variasjoner av Shy Guyene: **Snifits**, som har en kanon for en munn; **Fly Guy**, som har spinnende propellere på hodet; *Sky Guy*, som har ballonger festet til sine klær; **Spion Guys**, som er kledd i kamuflasje klær; **Boo Guy**, som er spøkelser; **Boom Guys**, som har en kanon på hodet; og *Spear Guy*, som har spyd og er funnet nær jungel templer. Snifits ble introdusert i Yume Kōjō: Doki Doki Panic. To andre variasjoner av Snifits vises i Mario & Luigi: Bowsers Inside Story, samt **Fawful Guy**. En sterkere versjon, Dark Fawful Guy, vises senere i dette spillet. I Mario Power Tennis, Luigi ser en sjenert fyr uten sin maske, men ikke spilleren.

Shy Guy er uttalt av Nate Bihldorff, lokaliseringsleder hos Nintendo av Amerika.

Portal: Videospill
**Shandy** er en blandet øldrikk som består av øl (vanligvis pilsner) og en alkoholfri drikke som limonade eller annen sitrusjuice. Denne blandingen blir en forfriskende, lavalkohol drikk som er populær i varme måneder når man ikke ønsker en drikk med så mye alkohol, men en drikk mot tørsten. Den er nært beslektet med radler.

Den kommer opprinnelig fra Storbritannia, navnet stammer fra Spania, den er blitt populært også i andre land, særlig i land som Irland, USA og Canada. Noen sier at kong Henry VIII drakk den som en forfriskende drink. En variant av shandy er Clara, som er en spansk versjon.

Shandy har vanligvis et litt høyere alkoholinnhold enn radler og kan nå fås i flere smaker som eple og grapefrukt.

  

Drikken dukket også til og med opp i den litterære klassikeren Tristam Shandy.

Referanser
----------

1. ↑  Overhiser, Sonja (9. januar 2021). «Classic Shandy». *A Couple Cooks* **(engelsk)**. Besøkt 15. november 2023.
2. ↑  «Shandy – den perfekte sommerdrikken!».
*For biologiprofessoren med samme navn se Arne Johannessen (biolog)*

**Arne Johannessen** (født 29. april 1958) er en norsk polititjenestemann og tidligere fagforeningsleder fra Øystese i Hordaland. Fra september 2000 til mai 2013 var han leder av Politiets Fellesforbund. Fra 2014 er han lensmann i Sogndal og Leikanger og regionlensmann i Indre Sogn.

Arne Johannessen har sin utdannelse fra Befalsskolen for militærpolitiet og Politiskolen. Han har vært befal i Militærpolitiet, lensmannsbetjent i Luster i Sogn og Fjordane, forbundssekretær og leder i Lensmannsetatens Landslag, nestleder i Politiets Fellesforbund og lensmann i Sogndal fra 1998 til 2000. Han var leder av Politiets Fellesforbund fra 2000 til 2013. 

Johannessen var en markert fagforeningsleder som fikk mye oppmerksomhet i media. 

Arne Johannessen har også vært leder i Hafslo Arbeiderlag og kommunestyrerepresentant for Arbeiderpartiet i Luster kommune.

I 2005 fikk han «Målprisen 2005» fra Luster mållag under Lustramarknaden. I 2007 fikk han Målprisen fra Noregs Mållag.

Johannessen måtte i 2008 forholde seg til flere forhold som ble oppfattet som koordinerte gå-sakteaksjoner fra politiansattes side. I mars 2009 ledet han som forbundsleder over 4 000 medlemmer av Politiets Fellesforbund i et demonstrasjonstog fra Youngstorget i Oslo til Stortinget for å protestere mot manglende ressurser til politiet.

Johanessen stilte i 2015 til valg som ordførerkandidat for Luster Arbeiderparti i kommunevalget. Resultatet ble en oppslutning på 25,5 prosent i kommunen. Dette var en vesentlig nedgang fra forrige kommunevalg, og det var Senterpartiet som fikk ordføreren i Luster.

Referanser
----------

1. ↑   Store norske leksikon, Store norske leksikon-ID Arne\_Johannessen[Hentet fra Wikidata]
2. ↑   www.politiforum.no[Hentet fra Wikidata]
3. ↑  Portrettintervju i Dagbladets helgemagasin 4. oktober 2006
4. ↑  
«Målpris til Arne Johannessen». NRK. 6. juni 2005. Besøkt 1. mars 2007.  *«[…] fekk prisen for konsekvent og framifrå bruk av nynorsk skriftleg og munnleg.»*
5. ↑  «Valgresultat». Valgresultat.no. 17.09.2015.

Eksterne lenker
---------------

* Arne Johannessen - Store norske leksikon

  


|  |  |
| --- | --- |
| Oppslagsverk/autoritetsdata | Store norske leksikon
 |
**Stamhus** er et gods som udelt skal arves av eldste sønn. Ordningen fantes blant annet tidligere i Danmark og Norge. I Norge har det vært tilsammen tre stamhus: stamhuset Rosendal, stamhuset Ekeberg og stamhuset Jarlsberg.

Stamhus var fritatt for skatt, men kunne til gjengjeld ikke selges. Det første danske stamhus var Hesselagergård, som ble opprettet i 1568. Ved Danske Lov ble det mulig for setegårdseiere med over 400 tønder hartkorn å opprette stamhus, og ordningen opphørte i Danmark i 1919. Innehaveren av et stamhus kalles stamhusbesitter.

For å hindre at det ble skapt en arvelig rikmannsstand i Norge ble det i den norske Grunnloven § 108 (nåværende § 118) av 1814 forbudt å opprette nye stamhus. Baroniet Rosendal ble testamentert til Universitetet i Oslo i 1927 og Stamhuset Ekeberg Oslo sendte i 2005 inn forslag til Stortinget om å bli avviklet som stamhus av den siste gjenlevende arving. Stamhuset Jarlsberg er i dag det eneste stamhus som har overlevd og fremdeles driftes i familien Wedel Jarlsbergs eie.

Referanser
----------

1. ↑  Stamhus; Norsk historisk leksikon
2. ↑  Stamhus; snl.no
3. ↑  Stortinget: Lov om oppløsning av stamhuset Ekeberg
4. ↑  Stamhusloven

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**E-billett** er en elektronisk billett som bestilles på internett eller via en app i mobiltelefonen, og så sendes til passasjerens registrerte e-postadresse. Det er enklere og ryddigere enn papirbillett, ettersom man slipper å møte opp på et billettkontor for å forhåndskjøpe billetten og bevare billetten på egnet sted fram til kjøp. Betaling foregår i Norge via VISA eller BBS. 

Dette er en kvittering kunden skriver ut hjemme hos seg selv etter å ha betalt billett over nettbank. Det kan også være en brikke man kjøper for å bruke som identifikasjon i en bomstasjon, hvor systemet da kan trekke penger fra en på forhånd oppgitt bankkonto, eller det kan være en konto hos den aktuelle driver av bomstasjonen, hvor det skjer en avregning hver gang man bruker kortet eller brikken. For å rette opp i eventuelle maskinelle feil kan kunden kontakte sin bank.

I Norge har mange kollektivtransportforvaltere utviklet egne systemer for elektroniske billetter. Det har siden 2014 vært et uttrykt politisk ønske at man skal kunne bruke samme elektroniske billett i hele landet, noe man for eksempel har kunnet i Nederland siden begynnelsen av 2010-tallet.

Flytransport
------------

I epostsendingen med elektronisk billett finnes det et vedlegg for hver enkeltstrekning, for hver passasjer, med egen bestillingsreferanse som grunnlag for utstedelse av boardingkort. QR-koder kan også benyttes som boardingkort. 

Flytransportforeningen IATA hevdet å ha spilt en viktig rolle i standardiseringen av elektroniske billetter for reiser over statsgrenser, og i 2008 utstedet IATA sin siste papirbillett.

På 2010-tallet ble e-billettsystemet videreutviklet, og nå kunne hver passasjer identifisere seg med elektronisk lesbare kort som kan være utstedt av transportør/flyselskap, eller passasjeren kan bruke kredittkort eller bankkort som identifikasjon. Ved innsjekking/bagasjeinnlevering og ombordstigning brukes da kortet, og det blir ikke nødvendig med papirutskrifter. Flerfaktor-autentisering kan brukes for å forhindre svindel, og reisende er fortsatt ansvarlig for å følge lover og regler i landet de eventuelt ankommer.

Referanser
----------

1. ↑  «Arkivert kopi» (PDF). Forbrukerrådet. Arkivert fra originalen (PDF) 26. desember 2018. Besøkt 26. desember 2018.
2. ↑  «Landelijke uitrol OV-chipkaart begint». *Webwereld* **(nederlandsk)**. Besøkt 26. desember 2018.
3. ↑  Gouldman, Anna (25. april 2005). «Airlines to Scrap Paper Tickets by 2007: Industry Feedback». *Breaking Travel News*. Besøkt 18. november 2013.
4. ↑  Greenwood, Gemma (27. august 2007). «IATA makes final paper ticket order». *Arabian Travel News*. Besøkt 18. november 2013.
5. ↑  «Pass, visum og ID». *Norwegian* **(norsk)**. Arkivert fra originalen 26. desember 2018. Besøkt 26. desember 2018.

Eksterne lenker
---------------

* eBillett.no Arkivert 21. oktober 2016 hos Wayback Machine.
* Billettservice.no
**Art director** (**AD**) er en stillingsbetegnelse som brukes om en idé- og konseptutvikler som har ansvar for å lede og sammenstille visjonen til en visuell produksjon. Stillingen finnes i flere ulike bransjer, for eksempel innen reklame, film- og TV, redaksjonelle medier (aviser og tidsskrifter), PR, design, spill eller mote. Rollen har riktignok litt ulike funksjoner og ansvarsoppgaver i det ulike bransjene. 

En sentral oppgave for en AD er å oversette kundens, oppdragsgiverens eller regissørens visjon og målsettinger til konkrete konseptuelle og visuelle uttrykk. Dette innebærer ofte å lede og samarbeide med et team av kreative fagfolk, inkludert grafiske designere, illustratører, fotografer, regissører og produsenter. En AD kan spille en avgjørende rolle i å forme det visuelle uttrykket til en merkevare eller et prosjekt, og deres bidrag er ofte avgjørende for suksessen til en kampanje, en film eller et annet visuelt prosjekt.

Som art director skal man ha en bred kompetanse innen visuell kommunikasjon og bør inneha kunnskap omdesignprinsipper, typografi, fargebruk og komposisjon. Man må også evne å omdanne abstrakte ideer og konsepter til visuell kommunikasjon som er effektiv og treffer målgruppen på en meningsfull måte.I tillegg til å ha solid faglig kompetanse, må en dyktig Art Director også være en god kommunikator og leder.

Reklamebransjen
---------------

I reklamebransjen er en Art Director ofte omtalt som en kreatør og jobber vanligvis sammen med en tekstforfatter i et kreativt team. Sammen har de det kreative ansvaret for idé- og konseptutvikling, produksjon og ferdigstilling av en kommunikasjonsoppgave. Det ferdige resultatet kan innta mange former, for eksempel som en kampanje, en film, et arrangement, en kommunikasjonsstrategi eller et nytt produkt. I tillegg til å jobbe kreativt, må en kreatør også forstå, omdanne og utnytte strategi og analyse i den kreative kommunikasjonen, slik at den er effektiv og appellerer til målgruppen.

I utgangspunktet er art directoren ansvarlig for det visuelle, og tekstforfatteren ansvarlig for det tekstuelle. Men, en AD kan også jobbe med overskrifter og annen tekst, og tekstforfatteren kan jobbe med visueller og estetikk. Selv om en god art director forventes å ha kompetanse innen grafisk design og teknisk kunnskap om produksjon, er det ikke forventet at man må være flink til å skissere for hånd eller lage illustrasjoner.

I et reklamebyrå jobber det kreative temaet som regel sammen med et større team på de ulike prosjektene. Temaet kan blant annet bestå av en kunderådgiver, prosjektleder, researcher, planner, grafisk designer og innholdsprodusent.

Referanser
----------

1. ↑  Vikøren, Birger M. (23. august 2023). «reklamekampanje». *Store norske leksikon* **(norsk)**. Besøkt 4. november 2023.

Se også
-------

* Kreatør
* Tekstforfatter
* Creative Director
* Regissør
* Grafisk designer
* Illustratør

Eksterne lenker
---------------

* yrkesbeskrivelse av art director (Utdanning.no)
* Art Directors Wikipedia
* Art Directors Club Arkivert 9. september 2013 hos Wayback Machine.
**National Medal of Science** er en medalje for forskningsinnsats innstiftet av Kongressen i USA 25. august 1959. Den ble første gang utdelt i 1962. National Medal of Science tildeles av USAs president etter innstilling fra en sakkyndig komite. Utmerkelsen administreres av National Science Foundation. Opprinnelig ble medaljen tildelt for innsats i fysikk, biologi, matematikk og ingeniørvitenskap. Senere er også psykologi og samfunnsvitenskap kommet med.

Insignier
---------

President Obama med mottagere av National Medal of Science i 2010. Fra venstre mot høyre: Richard A. Tapia, Peter J. Stang, Shu Chien, S. R. Srinivasa Varadhan, presidenten, Jacqueline K. Barton, Ralph L. Brinster og Rudolf Jaenisch  Foto: Pete Souza, Det hvite hus 
National Medal of Science består av en bronsemedalje med diameter på 83 mm. På avers viser den en knelende mann som holder et krystall i den ene hånden og skriver en ligning i sanden med den andre. Mannen befinner seg på en strand med bølger bak og har en stjerne over hodet. Innskriften «NATIONAL MEDAL OF SCIENCE» står i en bue langs kanten i øvre del av medaljen. 

Medaljen er opphengt i et bånd i fargene rødt, hvitt og blått. Den er til å bære om halsen.

Tildeling
---------

Det kan maksimalt foretas 20 tildelinger hvert år. Mottagerne må være statsborgere i USA. Per oktober 2012 var medaljen tildelt 468 forskere.

Referanser
----------

1. 1 2 3 4  Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage & Gentry, 2006, s. 1710–1712.
2. ↑  National Medal of Science, National Science Foundation.

Eksterne lenker
---------------

* Database over mottagere, National Science Foundation

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Mærrapanna** er et naturreservat og et friområde med badeplass i Fredrikstad kommune i Østfold. Området ligger på sørsiden av Hankøsundet nær fylkesvei 117 mellom Vikane og Slevik. Stedet har mye glatt svaberg av granitt, flotte klippeformasjoner og variert vegetasjon. Granitten er mer eller mindre orangefarget. 

Mærrapanna naturreservat ble opprettet 21. juni 1996, og utgjør et område på drøyt 96 dekar.

Området som utgjør badeplassen har en stor gress-slette, og lav vegetasjon av furu- og løvtrær ispedd ett og annet forvillet frukt-tre fra den gang området hadde flere husmannsplasser under gården Slevig Østre. Badestranden har langgrunn sand- og leirebunn på innsiden av området, og svabergsstrand på utsiden. Parkering for området finnes ca. 600 meter fra badeplassen. Et fredet område med tett vegetasjon av barlind finnes langs adkomstveien ut dit.

Det går tursti til den nærliggende, og nå landfaste ***Gjetøya***, som også er friområde. Gjetøya var også en gang rom for en husmannsplass til tross for at det nærmest ikke finnes noe jord mellom svabergene. Øya gir fine fiskemuligheter, og kan vise et par fine jettegryter. Bading er tillatt, men øya er ikke spesielt tilrettelagt for dette.

* Grøntområde, strand (indre bukt). Hankø i bakgrunnen. Foto: T. SchrøderGrøntområde, strand (indre bukt). Hankø i bakgrunnen. Foto: T. Schrøder
* Tursti, retning Gjetøya. Foto: T. SchrøderTursti, retning Gjetøya. Foto: T. Schrøder

Referanser
----------

1. ↑  Vedtak om opprettelse

Eksterne lenker
---------------

* (en) Mærrapanna – kategori av bilder, video eller lyd på Commons Rediger på Wikidata
* (no) Mærrapanna naturreservat i Miljødirektoratets nettsted Naturbase
* Bilder fra Mærrapanna på Flickr
* Hjemmeside fra området

|  |  |
| --- | --- |
| Oppslagsverk/autoritetsdata | Naturbase
 |
Fra utdelingen av prisen i 2015.
**Den europeiske karlsprisen for ungdom** utdeles hvert år av Europaparlamentet og Stiftelsen for Den internasjonale karlsprisen. Prisen ble etablert i 2008 og er oppkalt etter Karl den store, hersker over Frankerriket. Den utlyses som en konkurranse blant ungdom i Den europeiske union. Deltakerne kan være mellom 16 og 30 år. Prosjektene kan innsendes individuelt, men juryen prioriterer prosjekter som er levert av grupper. Forslagene bør fremme europeisk og internasjonal forståelse, fremme utviklingen av felles følelse av europeisk identitet og integrasjon, tjene som et forbilde for ungdom som bor i Europa, og gi praktiske eksempler på europeere som lever samme som ett felles samfunn.

Det kåres vinnere i hvert av EUs medlemsland og disse samles i Aachen under utdelingen av den årlige Karlsprisen. Ungdomsprisen utdeles umiddelbart før utdelingen av den internasjonale karlsprisen.

Referanser
----------

1. ↑  «OM PRISEN». *europarl.europa.eu*. Besøkt 14. november 2019.

Portal: Den europeiske union
**Joint Ground Based Air Defence Headquarters** (**Jt GBAD HQ**) var et hovedkvarter i Storbritannias forsvar med ansvar for landbasert luftvern. Jt GBAD HQ skulle generere luftvernstyrker under fellesoperativ kommando av RAF Air Command, underlagt No. 1 Group RAF. Alle underliggende avdelinger tilhørte Royal Regiment of Artillery (RA), og 90 prosent av staben, inkludert sjefen (en oberst), var RA-stillinger.

Ettersom det meste av mannskapet og materiellet i forbandet var fra British Army, gjaldt dette også dets styrkeproduksjon; hovedkvarteret var underlagt Force Troops Command i budsjett- og koordineringsøyemed, selv om det ikke var noe kommandoforhold til denne organisasjonen.

Jt GBAD HQ hadde kommando over alle landbaserte luftvernavdelinger (bakke-til-luft) i Storbritannias forsvar, med unntak av luftverntroppen i Royal Marines, som inngår i 30 Commando under 3 Commando Brigade i Royal Navy.

I 2019 ble Jt GBAD HQ lagt ned og oppgavene overført til hærens nye 7th Air Defence Group under Force Troops Command.

Struktur
--------

Luftvernavdelinger under Jt GBAD HQ inkluderte:

* Hovedkvarteret til Joint GBAD, RAF High Wycombe
	+ 12th Regiment Royal Artillery, Thorney Island, med Starstreak bakke-til-luft-missiler
	+ 16th Regiment Royal Artillery, Thorney Island og St George's Barracks i North Luffenham, med Rapier bakke-til-luft-missiler og Land Environment Air Picture Provision (LEAPP)
	+ 106th (Yeomanry) Regiment Royal Artillery i London, Portsmouth og Southampton (Army Reserve – partner med 12th Regiment Royal Artillery) med Starstreak bakke-til-luft-missiler
	+ 42 (Alem Hamza) Battery Royal Artillery (Air Defence Support Unit), Thorney Island

Referanser
----------

1. ↑
2. ↑
3. ↑
4. ↑  «British Army moves on future air defences». Besøkt 21. desember 2014.
5. ↑  «Thorney Island» (PDF). Ministry of Defence. s. 2. Arkivert fra originalen (PDF) 13. mai 2016. Besøkt 29. april 2016.

Eksterne lenker
---------------

* Offisielt nettsted Rediger på Wikidata
**Liaodongbukta** (kinesisk: 遼東灣 / 辽东湾, pinyin: Liáodōng Wān) er ei bukt i provinsen Liaoning, øst for Beijing i Kina, innafor Liaodonghalvøya. Det er ei av de tre buktene som til sammen danner Bohaibukta, ei arm av Gulehavet. Liaodongbukta er den nordligste av de tre buktene. Liaodonghalvøya skiller bukta fra Koreabukta. Elva Liao He renner ut i Liaodongbukta vest for byen Yingkou. Andre byer ved bukta er Huludao, Jinzhou og Panjin. Østenden av den kinesiske mur ender ved Shanhaiguan ved innløpet til bukta.
Bukta fryser til fra november til mars om vinteren. Det er funnet olje ute i bukta. Fra før er det utvunnet olje fra felt ved utløpet av Liao He-elva, Liaohefeltet.

Referanser
----------

1. ↑  Store norske leksikon
2. ↑  China Highligths
3. ↑  Store norske leksikon
4. ↑
5. ↑

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** GeoNames
 |